IPri 59
Region: Asia Minor — Ionia

[το παρα] λαοδικεων. κυδωρος διονυσιου ειπεν επειδη εκ πλ[ε]ιονος [χρον]ου δικων ου[σ]ων αδικαστων παρ ημιν ο δημος επι[στροφ]ης αξιαν προ[εν]τευξιν περι ξενικου δικαστηριου ποιουμενος υπολαμβ[αν]ων μαλιστα προστησεσθαι τωγ κατα τας δικας αυτων τους πα[ρα] πριηνεων αποσταλησομενους δικαστας εγρ[αψ]εν αυτων τηι βο[υλ]ηι και τωι δημωι οπως προ[χειρισων]ται δικαστας τρεις ως επιμ[ε]λεστατους και πεμψωσι προς ημας αποστειλαντος τε και του δ[η]μου προς αυτους πρεσβειαν πριηνεις οντες ημων φιλοι επεμψαν δικαστας μενισκον μητροδωρου αγιαν σιμου μολωνα διαγ[ο]ρου οι παραγενομενοι εις τημ πολιν εδικασαν τας δικας δικαι[ως] κατα τους υπαρχοντας ημιν νομους επει δε καλως εχον εσ[τι] τιμασθαι τους ευνους ανδρας τυχηι αγαθηι και επι σωτηριαι δεδ[οχ]θαι τηι βουληι και τωι δημωι [πριηνεας μεν] επηνησθαι επι τωι π[εμψ]α[ι] ριηνευσιν πρεσβε[υσαμενοις ανδρας καλους] και αγαθους του[ς] δε δικαστας μενισκον μητροδωρου αγιαν σιμου μολωνα διαγορου επηνησθαι τε και καλεισθαι υπο του δημου εις το θεατ[ρ]ον και στεφ[α]νουσθαι εκαστον αυτων χρυσωι στεφανωι καθ εκαστον ετος δι[α] [β]ιου εν τωι αγωνι τωι γυμνικωι τωι συντελουμενωι εν τοις αντιοχ[ει]οις επηνησθαι δε και τον συναποσταλεντα αυτοις γραμματεα ηγ[ε]πολιν ηγιου και στεφανωθηναι εν τοις αντιοχειοις ελαιας στεφανωι περι δε του καλεισθαι εις την προεδριαν τους δικαστας [και] της αναγγελιας των στεφανων επιμελειαν ποιησασθαι τον τε αγωνοθετην και τους πρυτανεις τους εκαστοτε γινομενους υπαρχειν δε τοις δικασταις και εμ πρυτανειωι σιτησιν και εφοδον επι την βουλην και τον δημον πρωτοις μετα τα ιερα ινα δε και ο δημο[ς] ο πριηνεων ειδησηι τα εψηφισμενα ελεσθαι πρεσβευτην ος αφ[ι]κομενος εις πριηνην το τε ψηφισμα αποδωσει και την του δημο[υ] ευνοιαν εμφανισει ην εχει προς πριηνεις παρακαλεσει τ[ε] αυτους ποιησασθαι την αναγγελιαν των εψηφισμενων στεφανων τοις τε δικασταις και τωι γραμματει εν τωι αγωνι των διονυσιων οταν [θ]υεται προ πασης σπονδας και ινα αναγραφηι το ψηφισμα ειστηλην και σταθηι εν τωι ιερωι της αθηνας ειναι δε το ψηφισμα τουτο επι σωτηριαι της πολεως τους δε εξεταστα[ς ανα]γραψαντας αυτο εις λευκωμα θειναι εν τωι αρ[τεμιδο]ς θησαυρω[ι ]. πρεσβευτης κυδωρος διονυσιου.